शैक्षिक किशोरी मेले में 15 स्कूलों के 400 स्टूडेंट्स ने भाग लिया
जोधपुर | कस्तूरबागांधी बालिका आवासीय विद्यालय नंदवाण लूणी में शनिवार को शैक्षिक किशोरी मेले का आयोजन किया गया,जिसमें क्षेत्र की 15 स्कूलों के टीचर्स के साथ करीब 400 विद्यार्थियों ने भाग लिया। शिक्षा विभाग के एडीपीसी राधेश्याम के मुख्य आतिथ्य में आयोजित मेले का उद्घाटन क्षेत्रीय सरपंच राजेश्वरी पटेल ने किया। स्कूल प्रिंसिपल रीना राठौड़ ने बताया कि मेले में स्कूली बालिकाओं की ओर से विभिन्न शैक्षिक मॉडलों का प्रदर्शन करने के साथ वैज्ञानिक प्रयोगों पर आधारित स्टॉल लगाई। इस मौके छात्राओं को आत्मरक्षा के प्रति जागरूक करने के लिए भी स्टाल प्रदर्शित की गई। इस दौरान एपीसी अनिल खिडिय़ा, केआरपी मूलदान चारण, संधान जयपुर से साइना, लूणी आरपी अजरा वारसी, समाजसेवी दीपाराम, शिक्षक नेता शंभूसिंह मेड़तिया, स्कूल वार्डन सीमा जोशी, शिक्षिका ज्योति सिंह, किरण कच्छवाहा, नीतू वैष्णव गुलाब बानो सहित गणमान्य नागरिक मौजूद थे।
hin_Deva hin_Deva